સૌરાષ્ટ્રમાં હત્યા કેસનો વિજય નામનો આરોપી વચગાળાની રજા (પેરોલ જામીન) ઉપર હતો. પેરોલ પુરા થતાં ગત તા. 13ના રાતે વિજય નવી જેલમાં પાછો ફર્યો હતો. વિજયની સાથે જ સૌરાષ્ટ્રના જસ્મિન નામના શખ્સે Rs 2000ની નોટ આપી એટલે ‘ગેટ’ ખુલી ગયો હતો. જડતી પણ ન લેવાઈ ને જસ્મિન જેલની અંદર ગયો ને હૃદયકુંજ ખોલી પહોંચ્યો હતો. આ ખોલીમાં ડ્રગ્સકાંડનો આરોપી કિશોર રાઠોડ છે. એજન્સીને એવી માહિતી મળી છે કે, જસ્મિને રાત્રે 11-30થી અડધા કલાક સુધીનો સમય કિશોર રાઠોડ અને વિજય સાથે ગાળ્યો ને જેલની બહાર પણ નીકળી ગયો હતો. આ મામલો અન્ય જેલ કર્મચારીઓમાં ચર્ચાનું કેન્દ્ર બનતાં ક્રાઈમ બ્રાન્ચ સુધી પહોંચ્યો હતો.